Андрей Германов
Котето и Катето

chitanka.info

Докато със котето малко поиграх,

пълна чаша олио в кухнята разлях.

Докато обърша мазните петна,

здравата измазах цялата стена.

Докато стената миех аз със прах,

шуркаше водата — кухнята залях!

Да не се удавя в шкафа аз се скрих,

шкафът се събори — всичко натроших!

Щом се върна мама рано вечерта:

— Кате, лошо Кате! — занарежда тя.

А пък аз й казах с тъничко гласче:

— Котето е лошо, Катето не е!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.